ಗ್ರಾಮಸ್ಥರು ತೋರಿದ ಪ್ರೀತಿ ಅಭಿಮಾನ ಎಂದಿಗೂ ಮರೆಯಲು ಸಾಧ್ಯವಿಲ್ಲ: ಶಾಸಕ ಎಂ. ಅಶ್ವಿನ್ ಕುಮಾರ್ ಟಿ.ನರಸೀಪುರ: ಕಳೆದ ವಿಧಾನ ಸಭಾ ಚುನಾವಣೆಯಲ್ಲಿ ಹೆಮ್ಮಿಗೆ ಗ್ರಾಮಸ್ಥರು ತೋರಿದ ಪ್ರೀತಿ ಅಭಿಮಾನ ಎಂದಿಗೂ ಮರೆಯಲು ಸಾಧ್ಯವಿಲ್ಲ ನನ್ನ ಬದುಕಿನುದ್ದಕ್ಕೂಈ ಗ್ರಾಮದ ಮನೆ ಮಗನಾಗಿ ಕೆಲಸ ಮಾಡುತ್ತೇನೆ ಎಂದು ಶಾಸಕ ಎಂ. ಅಶ್ವಿನ್ ಕುಮಾರ್ ಅಭಿ ಮಾನದ ನುಡಿಗಳನ್ನಾಡಿದರು. ತಾಲ್ಲೂಕಿನ ಹೆಮ್ಮಿಗ್ರಾಮದಲ್ಲಿ ರಾಮ ಜ್ಯೊತಿ ಸಂಘದ ವತಿಯಿಂದ ಸನ್ಮಾನ ಸ್ವೀಕರಿಸಿ ಮಾತ ನಾಡಿದ ಅಶ್ವಿನ್ ಕುಮಾರ್ ಹೆಮ್ಮಿಗೆ ಗ್ರಾಮದ ಗ್ರಾಮಸ್ಥರು ನನ್ನ ಮೇಲೆ ನಂಬಿಕೆ ವಿಶ್ವಾಸವಿಟ್ಟು ಅತ್ಯಧಿಕ ಮತ ನೀಡಿದ ಹಿನ್ನೆಲೆ ಯಲ್ಲಿ ಇಂದು ಶಾಸಕನಾಗಿದ್ದೇನೆ ಆ ನಿಮ್ಮ ಪ್ರೀತಿ ಅಭಿಮಾನಕ್ಕೆ ನಾನು ಚಿರಋಣಿಯಾಗಿರುತ್ತೇನೆ ಎಂದರು. ರಾಮಜ್ಯೊತಿ ಸಂಘದ ಕಟ್ಟಡದ ಮುಂದುವರೆದ ಕಾಮಗಾರಿಗೆ 10 ಲಕ್ಷ ಅನುಧಾನ ನೀಡುತ್ತೇನೆ ಮೊದಲನೇ ಕಂತಿನಲ್ಲಿ ಈಗಾಗಲೇ 4 ಲಕ್ಷ ಬಿಡುಗಡೆ ಮಾಡಲಾಗಿದ್ದು ಉಳಿದ 6 ಲಕ್ಷ ವನ್ನು ಎರಡನೇ ಕಂತಿನಲ್ಲಿ ನೀಡುತ್ತೇನೆ ತಾವುಗಳು ಒಗ್ಗಟ್ಟಿನಿಂದ ಸಂಘದ ಹೆಚ್ಚುವರಿ ಕಟ್ಟಡವನ್ನು ಗುಣಮಟ್ಟದಿಂದ ನಿರ್ಮಿಸಿ ಕೊಂಡು ಮದುವೆ ಸೇರಿದಂತೆ ಇನ್ನಿತರ ಉತ್ತಮ ಕಾರ್ಯಗಳಿಗೆ ಬಳಸಿಕೊಳ್ಳಿ ಎಂದು ಕಿವಿ ಮಾತು ಹೇಳಿದರು. ಮುಂದುವರಿದ ಮಾತನಾಡಿದ ಶಾಸಕರು ಹೆಮ್ಮಿಗೆ ಗ್ರಾಮದಲ್ಲಿ 38 ಲಕ್ಷ ಅಂದಾಜು ವೆಚ್ಚದಲ್ಲಿ ನಿರ್ಮಾಣವಾಗುತ್ತಿರುವ ಮಹರ್ಷಿ ವಾಲ್ಮೀಕಿ ಭವನಕ್ಕೆ ಈಗಾಗಲೇ 12 ಲಕ್ಷದ ಕಾಮಗಾರಿ ಕೆಲಸ ಮುಗಿದಿದ್ದು ಮುಂದಿನ ಕೆಲಸಕ್ಕೆ 8.5 ಲಕ್ಷ ಬಿಡುಗಡೆ ಮಾಡಲಾಗುವುದು ಎಂದರಲ್ಲದೆ ಭವನದ ಕಾಮಗಾರಿ ಮುಗಿಯಲು ಅವಶ್ಯಕತೆ ಇರುವಷ್ಟು ಹಣವನ್ನು ಹಂತ ಹಂತವಾಗಿ ಬಿಡುಗಡೆ ಮಾಡಿ ಭವನದ ಕಾಮಗಾರಿ ಮುಗಿಸಿಕೂಡುವ ಜವಾಬ್ದಾರಿ ನನ್ನದು ಎಂದರು ಜಿನುಗು ಅಥವಾ ಬಸರುವ ಸೀಪೇಜ್ ನೀರು ನೀರಿನಿಂದ ಉಂಟಾಗುವ ಶೀತವನ್ನು ತಪ್ಪಿಸಲು ಗ್ರಾಮದ ಸುತ್ತ 40 ಲಕ್ಷ ವೆಚ್ಚದಲ್ಲಿ ಸೀಪೇಜ್ ಚರಂಡಿ ನಿರ್ಮಿಸಲಾಗಿದೆ ಅಲ್ಲದೆ ಟಿ.ಎಸ್.ಪಿ ಯೋಜನೆಯಲ್ಲಿ ರಸ್ತೆ ಮತ್ತು ಚರಂಡಿ ಸೇರಿದಂತೆ ಹಲವು ಅಭಿವೃದ್ಧಿ ಕಾಮಗಾರಿಗಳನ್ನು ಗ್ರಾಮದಲ್ಲಿ ಮಾಡಲಾ ಗಿದ್ದು ಒಟ್ಟಾರೆ ಹೆಮ್ಮಿಗೆ ಗ್ರಾಮವನ್ನು ಅಭಿವೃದ್ಧಿ ಪಥದತ್ತ ಕೊಂಡೊಯ್ಯುವ ಕೆಲಸವನ್ನು ಪ್ರಾಮಾಣಿಕವಾಗಿ ಮಾಡುತ್ತಿದ್ದೇನೆ ಈ ಸಂದರ್ಭದಲ್ಲಿ ಕ್ಷೇತ್ರಾಧ್ಯಕ್ಷ ಸಿ.ಬಿ.ಹುಂಡಿ ಚಿನ್ನಸ್ವಾಮಿ, ಪ್ರಧಾನ ಕಾರ್ಯದರ್ಶಿ ಹೆಮ್ಮಿಗೆ ಹೊನ್ನನಾಯಕ,ಎಸ್.ಟಿ.ಘಟಕದ ತಾಲ್ಲೂಕು ಅಧ್ಯಕ್ಷ ಗಾಡಿ ಮಹದೇವ ,ಗ್ರಾಪಂ.ಸದಸ್ಯರಾದ ಡಿ ಮಹದೇವಡಿ.ಎಂ ಕೇಶವಮೂರ್ತಿ ರಾಮಜ್ಯೊತಿ ಸಂಘದ ಮುಖ್ಯಸ್ಥರಾದ ಯಜಮಾನ್ ಹೆಚ್.ಎನ್.ಬೆಟ್ಟಯ್ಯ, ನಂಜುಂಡ ನಾಯಕ,ಚಿಕ್ಕಬೆಟ್ಟಯ್ಯ,ಮನೆಯಪ್ಪ,ಪಕಾರಿ ಮಿಳ್ಳ,ಮಾದೇವಸಿಂಡಯ್ಯ ಕರಿಯಪ್ಪ ಈರಯ್ಯ ಮರಿಸ್ವಾಮಿ,ತಲಕಾಡು ರಾಜೇಶ್ ಸೇರಿದಂತೆ ಸಂಘದ ಪದಾಧಿಕಾರಿಗಳು ಹಾಗೂ ಗ್ರಾಮಸ್ಥರು ಹಾಗೂ ಮುಖಂಡರು ಹಾಜರಿದ್ದರು. Continue Reading